Zadeva C-190/11

Daniela Mühlleitner

proti

Ahmadu Yusufiju in Wadatu Yusufiju

(Predlog za sprejetje predhodne odločbe, ki ga je vložilo Oberster Gerichtshof)

„Pristojnost v civilnih in gospodarskih zadevah — Pristojnost za potrošniške pogodbe — Uredba (ES) št. 44/2001 — Člen 15(1)(c) — Morebitna omejitev te pristojnosti za pogodbe, sklenjene na daljavo“

Povzetek – Sodba Sodišča (četrti senat) z dne 6. septembra 2012

Pravosodno sodelovanje v civilnih zadevah – Pristojnost in izvrševanje sodnih odločb v civilnih in gospodarskih zadevah – Uredba št. 44/2001 – Pristojnost za potrošniške pogodbe – Področje uporabe člena 15(1)(c) Uredbe – Neomejenost samo na pogodbe, sklenjene na daljavo

(Uredba Sveta št. 44/2001, člen 15(1)(c))

Člen 15(1)(c) Uredbe (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da ne predpostavlja, da je bila pogodba med potrošnikom in podjetnikom sklenjena na daljavo.

Prvič, uporaba te določbe ni izrecno pogojena s tem, da morajo biti pogodbe, ki spadajo na njeno področje uporabe, sklenjene na daljavo. Drugič, glede teleološke razlage navedene določbe bi bil dodaten pogoj v zvezi s sklenitvijo potrošniških pogodb na daljavo v nasprotju s ciljem, ki mu sledi ta določba, zlasti ciljem zaščite potrošnikov, ki so šibkejše stranke pogodbe. Tretjič, bistven pogoj za uporabo člena 15(1)(c) navedene uredbe je povezan z gospodarsko ali poklicno dejavnostjo, ki je usmerjena v državo, kjer ima potrošnik stalno prebivališče. V zvezi s tem so navezava stika na daljavo, rezervacija blaga ali storitve na daljavo, ali, a fortiori, sklenitev potrošniške pogodbe na daljavo kazalci povezanosti pogodbe s takšno dejavnostjo.

(Glej točke 35, 42, 44 in 45 ter izrek.)

Zadeva C-190/11

Daniela Mühlleitner

proti

Ahmadu Yusufiju in Wadatu Yusufiju

(Predlog za sprejetje predhodne odločbe, ki ga je vložilo Oberster Gerichtshof)

„Pristojnost v civilnih in gospodarskih zadevah — Pristojnost za potrošniške pogodbe — Uredba (ES) št. 44/2001 — Člen 15(1)(c) — Morebitna omejitev te pristojnosti za pogodbe, sklenjene na daljavo“

Povzetek – Sodba Sodišča (četrti senat) z dne 6. septembra 2012

Pravosodno sodelovanje v civilnih zadevah — Pristojnost in izvrševanje sodnih odločb v civilnih in gospodarskih zadevah — Uredba št. 44/2001 — Pristojnost za potrošniške pogodbe — Področje uporabe člena 15(1)(c) Uredbe — Neomejenost samo na pogodbe, sklenjene na daljavo

(Uredba Sveta št. 44/2001, člen 15(1)(c))

Člen 15(1)(c) Uredbe (ES) št. 44/2001 o pristojnosti in priznavanju ter izvrševanju sodnih odločb v civilnih in gospodarskih zadevah je treba razlagati tako, da ne predpostavlja, da je bila pogodba med potrošnikom in podjetnikom sklenjena na daljavo.

Prvič, uporaba te določbe ni izrecno pogojena s tem, da morajo biti pogodbe, ki spadajo na njeno področje uporabe, sklenjene na daljavo. Drugič, glede teleološke razlage navedene določbe bi bil dodaten pogoj v zvezi s sklenitvijo potrošniških pogodb na daljavo v nasprotju s ciljem, ki mu sledi ta določba, zlasti ciljem zaščite potrošnikov, ki so šibkejše stranke pogodbe. Tretjič, bistven pogoj za uporabo člena 15(1)(c) navedene uredbe je povezan z gospodarsko ali poklicno dejavnostjo, ki je usmerjena v državo, kjer ima potrošnik stalno prebivališče. V zvezi s tem so navezava stika na daljavo, rezervacija blaga ali storitve na daljavo, ali, a fortiori, sklenitev potrošniške pogodbe na daljavo kazalci povezanosti pogodbe s takšno dejavnostjo.

(Glej točke 35, 42, 44 in 45 ter izrek.)